
30                                                                  DR 30.7.2018                                                       

 
Dalam mana-mana dasar terutama dalam aspek pembangunan demi kesejahteraan 

serta mengimbangi kehidupan rakyat di luar bandar terutama golongan petani, saya percaya 
dengan keterbukaan kerajaan yang baharu ini sudah pasti akan mendengar suara serta 
rintihan golongan petani yang berada di luar bandar. Di negara luar seperti Australia dan 
negara Eropah, golongan petani merupakan golongan elit yang kaya. Namun demikian, di 
negara kita golongan petani inilah antara golongan yang terhimpit dengan keperihan hidup 
terutamanya di luar bandar. 

Tuan Yang di-Pertua, berpaksikan keyakinan kerajaan sekarang, di sini saya ingin 
meneruskan hujah mengenai tiga perkara utama. Pertama, berkenaan dengan 
pembangunan iaitu berkaitan dengan kemudahan asas seperti jalan raya, bekalan elektrik 
dan bekalan air bersih dan juga bomba.  

Berkenaan dengan kemudahan jalan raya, saya amat berharap kerajaan pimpinan 
Pakatan Harapan melalui Kementerian Luar Bandar dapat mengagihkan peruntukan untuk 
menaik taraf beberapa jalan tanah merah yang berbatu yang menghubungkan beberapa 
buah kampung di kawasan Lubok Antu.  

Contoh, Jalan Ulu Skrang yang mempunyai lebih 20 buah rumah panjang masih 
berbahaya pengguna kerana jalan tersebut mempunyai bukit yang tinggi serta tidak diturap. 
Bukit terlalu tinggi perlu diratakan juga demi keselamatan penduduk kampung yang 
menggunakan jalan ini. Malahan, jalan-jalan balak yang menghubungkan beberapa buah di 
kawasan Ulu Skrang, Hilir, Engkilili, Hulu Lemanak juga perlu dinaiktarafkan agar ia selamat 
dan selesa untuk digunakan oleh penduduk kampung berkenaan.  

Besarlah harapan saya agar pihak kerajaan dapat mengagihkan pendudukan demi 
kesejahteraan rakyat di bawah kawasan Lubok Antu. Dengan adanya jalan yang baik sudah 
pasti dapat meningkatkan pendapatan ekonomi bagi memasarkan atau menjual hasil 
pertanian mereka. Tambahan pula seperti di Ulu Skrang, di Hilir Engkelili, pengangkutan air 
tidak selamat digunakan bagi lagi kerana populasi buaya telah bertambah daripada sedia 
ada. Pastinya semua butiran berkenaan dengan masalah jalan-jalan di kawasan Lubok Antu 
ini akan saya sampaikan kepada Yang Berhormat Menteri Kemajuan Luar Bandar. 

Tuan Yang di-Pertua, berkenaan dengan kemudahan asas lain bekalan air bersih 
banyak kampung-kampung di kawasan saya yang tidak dibekalkan dengan kemudahan ini. 
Penduduk kampung hanya mengharapkan air daripada gunung sumber air dalam kehidupan 
seharian. Saya amat berharap pihak kerajaan dapat mempertimbangkan untuk turut memberi 
peruntukan untuk melaksanakan projek bekalan bersih ini dalam tempoh lima tahun yang 
akan datang. Kemudahan asas ini merupakan hak rakyat dan sebagai kerajaan yang komited 
kepada masalah rakyat. 

Tuan Yang di-Pertua, malah berkenaan dengan bekalan elektrik 24 jam, saya juga 
mengharapkan agar pihak kerajaan dapat mempertimbangkan meneruskan penyambungan 
elektrik di kawasan-kawasan yang masih belum mendapat kemudahan ini. Realitinya sebagai 
sebuah kawasan yang menyumbang tenaga elektrik kepada negara melalui empangan 
elektrik Batang Ai, saya terkilan kerana kawasan yang sebagai pengeluar tenaga utama 
elektrik tetapi masih banyak tempat yang bergelap tanpa elektrik 24 jam. 

Untuk makluman rakan seperjuangan di Dewan yang mulia ini, empangan elektrik 
Batang Ai terletak di kawasan Parlimen Lubok Antu. Sebagai wakil rakyat di kawasan ini, 
saya menyeru agar kemajuan Kerajaan Pakatan Harapan dapat memastikan 100 peratus 
kawasan di Lubok Antu mendapat kemudahan ini.  

Buktikan yang kerajaan sekarang ini lebih peka kepada masalah rakyat daripada 
kerajaan terdahulu. Berilah penghargaan serta keutamaan kepada rakyat di Lubok Antu 
dalam hal ini kerana kawasan kita ini merupakan tempat penjana kuasa elektrik melalui 
empangan elektrik Batang Ai. 

Tuan Yang di-Pertua, mengenai modal insan. Di sini saya berharap rakyat di luar 
bandar terutama Sarawak seperti di Lubok Antu terus diperkasakan melalui program-program 
yang memberi manfaat kepada mereka. Bercakap mengenai modal insan, hujah saya 
berdasarkan anak-anak yang bersekolah dalam golongan belia.  

 

 



Dalam mana-mana dasar terutama dalam aspek pembangunan demi kesejahteraan. serta mengimbangi kehidupan rakyat di luar bandar terutama golongan petani, saya percaya dengan keterbukaan kerajaan yang baharu ini sudah pasti akan mendengar suara serta rintihan golongan petani yang berada di luar bandar. Di negara luar seperti Australia dan negara Eropah, golongan petani merupakan golongan elit yang kaya. Namun demikian, di negara kita golongan petani inilah antara golongan yang terhimpit dengan keperihan hidup terutamanya di luar bandar. Tuan Yang di-Pertua, berpaksikan keyakinan kerajaan sekarang, di sini saya ingin meneruskan hujah mengenai tiga perkara utama. Pertama, berkenaan dengan pembangunan iaitu berkaitan dengan kemudahan asas seperti jalan raya, bekalan elektrik dan bekalan air bersih dan juga bomba. Berkenaan dengan kemudahan jalan raya, saya amat berharap kerajaan pimpinan Pakatan Harapan melalui Kementerian Luar Bandar dapat mengagihkan peruntukan untuk menaik taraf beberapa jalan tanah merah yang berbatu yang menghubungkan beberapa buah kampung di kawasan Lubok Antu. Contoh, Jalan Ulu Skrang yang mempunyai lebih 20 buah rumah panjang masih berbahaya pengguna kerana jalan tersebut mempunyai bukit yang tinggi serta tidak diturap. Bukit terlalu tinggi perlu diratakan juga demi keselamatan penduduk kampung yang menggunakan jalan ini. Malahan, jalan-jalan balak yang menghubungkan beberapa buah di kawasan Ulu Skrang, Hilir, Engkilili, Hulu Lemanak juga perlu dinaiktarafkan agar ia selamat dan selesa untuk digunakan oleh penduduk kampung berkenaan. Besarlah harapan saya agar pihak kerajaan dapat mengagihkan pendudukan demi kesejahteraan rakyat di bawah kawasan Lubok Antu. Dengan adanya jalan yang baik sudah pasti dapat meningkatkan pendapatan ekonomi bagi memasarkan atau menjual hasil pertanian mereka. Tambahan pula seperti di Ulu Skrang, di Hilir Engkelili, pengangkutan air tidak selamat digunakan bagi lagi kerana populasi buaya telah bertambah daripada sedia ada. Pastinya semua butiran berkenaan dengan masalah jalan-jalan di kawasan Lubok Antu ini akan saya sampaikan kepada Yang Berhormat Menteri Kemajuan Luar Bandar. Tuan Yang di-Pertua, berkenaan dengan kemudahan asas lain bekalan air bersih banyak kampung-kampung di kawasan saya yang tidak dibekalkan dengan kemudahan ini. Penduduk kampung hanya mengharapkan air daripada gunung sumber air dalam kehidupan seharian. Saya amat berharap pihak kerajaan dapat mempertimbangkan untuk turut memberi peruntukan untuk melaksanakan projek bekalan bersih ini dalam tempoh lima tahun yang akan datang. Kemudahan asas ini merupakan hak rakyat dan sebagai kerajaan yang komited kepada masalah rakyat. Tuan Yang di-Pertua, malah berkenaan dengan bekalan elektrik 24 jam, saya juga mengharapkan agar pihak kerajaan dapat mempertimbangkan meneruskan penyambungan elektrik di kawasan-kawasan yang masih belum mendapat kemudahan ini. Realitinya sebagai sebuah kawasan yang menyumbang tenaga elektrik kepada negara melalui empangan elektrik Batang Ai, saya terkilan kerana kawasan yang sebagai pengeluar tenaga utama elektrik tetapi masih banyak tempat yang bergelap tanpa elektrik 24 jam. Untuk makluman rakan seperjuangan di Dewan yang mulia ini, empangan elektrik Batang Ai terletak di kawasan Parlimen Lubok Antu. Sebagai wakil rakyat di kawasan ini, saya menyeru agar kemajuan Kerajaan Pakatan Harapan dapat memastikan 100 peratus kawasan di Lubok Antu mendapat kemudahan ini. Buktikan yang kerajaan sekarang ini lebih peka kepada masalah rakyat daripada kerajaan terdahulu. Berilah penghargaan serta keutamaan kepada rakyat di Lubok Antu dalam hal ini kerana kawasan kita ini merupakan tempat penjana kuasa elektrik melalui empangan elektrik Batang Ai. Tuan Yang di-Pertua, mengenai modal insan. Di sini saya berharap rakyat di luar bandar terutama Sarawak seperti di Lubok Antu terus diperkasakan melalui program-program yang memberi manfaat kepada mereka. Bercakap mengenai modal insan, hujah saya berdasarkan anak-anak yang bersekolah dalam golongan belia.